স্টাফ রিপোর্টার ॥ হবিগঞ্জ সদর-লাখাই আসনের সংসদ সদস্য আলহাজ্ব এডঃ মোঃ আবু জাহির বলেছেন, মাছ আমাদের খাদ্য তালিকায় অত্যাবশ্যকীয় অনুসঙ্গ হিসেবে চলে আসছে আবহমান কাল থেকে। ‘মাছে-ভাতে বাঙালি’ আমাদের ঐতিহ্যবাহী পরিচয়। এছাড়াও বাংলাদেশের মৎস্য সম্পদ দেশে প্রয়োজনীয় আমিষের চাহিদা মিটিয়ে বিদেশেও রপ্তানী করা হয়। আর অফুরন্ত মাছের ভাণ্ডার হিসেবে খ্যাত হবিগঞ্জের হাওরাঞ্চল। কিন্তু ফিরিয়ে যেতে বসেছিল আমাদের এই সম্পদ। বর্তমান সরকার ক্ষমতায় এসে মৎস্য সম্পদ সংরক্ষণে কাজ করে যাচ্ছে। গত বুধবার হবিগঞ্জ সদর উপজেলার ধলেশ্বরীতে হাওরে পোনা অবমুক্তকরণ অনুষ্ঠানে প্রধান অতিথির বক্তব্যে তিনি এসব কথা বলেন। এমপি আবু জাহির বলেন, শুধু সরকারের একা প্রচেষ্টায় পোনা ও মা মাছ শিকার বন্ধ করা সম্ভব হবে না। এর জন্য প্রয়োজন সচেতনতা। পোনা ও মা ...